ai4bharat/Pralekha huggingface dataset:
অসামরিকবিমানপরিবহণমন্ত্রক
অসামরিক বিমান চলাচলের সঙ্গে যুক্ত ব্যক্তিদের দ্রুত এবং কার্যকরী টিকা দেওয়ার জন্য নির্দেশিকা জারি করা হয়েছে
নতুন দিল্লি, ০৬ মে, ২০২১
অসামরিক বিমান চলাচল মন্ত্রক, বিমান চলাচল ক্ষেত্রে যুক্ত ব্যক্তিদের সময়মতো টিকা দেওয়ার লক্ষ্যে দ্রুত এবং কার্যকরী পদ্ধতিতে টিকাদান কর্মসূচিকে সহজ করে তোলার জন্য একটি নির্দেশিকা জারি করেছে। কোভিড-১৯ –এর উদ্ভূত পরিস্থিতিতে টিকা, ওষুধ, অক্সিজেন কনসেনট্রেটর ইত্যাদির মতো গুরুত্বপূর্ণ চিকিৎসা সরঞ্জাম সহ প্রয়োজনীয় পণ্য সামগ্রী সাধারণ মানুষের কাছে পৌঁছে দেওয়ার জন্য বিমান চলাচল ক্ষেত্রের সঙ্গে যুক্ত ব্যক্তিরা অক্লান্ত পরিশ্রম করে চলেছেন। এর আগে, অসামরিক বিমান চলাচল মন্ত্রকের সচিব সমস্ত রাজ্যের সরকারগুলিকে চিঠি দিয়ে বিমান চলাচল ক্ষেত্রে যুক্ত ব্যক্তিদের টিকাকরণ কর্মসূচির আওতায় অগ্রাধিকার ভিত্তিতে টিকা দানের বিষয় বিবেচনা করার জন্য অনুরোধ জানিয়েছিলেন।
এই নির্দেশিকা অনুসারে অসামরিক বিমান চলাচল ক্ষেত্রে যুক্ত ব্যক্তিদের চলতি টিকাদান কর্মসূচির আওতায় যুক্ত করার জন্য পরামর্শ দেওয়া হয়েছে। নির্দেশিকায় আরও বলা হয়েছে, যে বিমান চলাচল সংস্থাগুলি তাদের কর্মীদের টিকা দেওয়ার জন্য ইতিমধ্যেই সরকারী/বেসরকারী পরিষেবা সরবরাহকারীদের সঙ্গে যুক্ত হয়ে টিকাদানের ব্যবস্থা করেছে তা চালিয়ে যেতে পারে।
এছাড়াও বিমান চলাচল পরিষেবার সঙ্গে যুক্ত চুক্তি ভিত্তিক, অস্থায়ী কর্মী সহ অন্যান্য কর্মীদের টিকা দেওয়ার জন্য বিমানবন্দর কর্তৃপক্ষকে যথাযথ ব্যবস্থা গ্রহণের পরামর্শ দেওয়া হয়েছে। এই নির্দেশিকায় বলা হয়েছে যে, বিমানবন্দর কর্তৃপক্ষ যেসব বিমানবন্দরে কোভিড টিকাদান কেন্দ্র স্থাপন করতে ইচ্ছুক তারা যেন অবিলম্বে রাজ্য সরকার/বেসরকারী পরিষেবা সরবরাহকারী -এর সঙ্গে যোগাযোগ করতে পারে।
এই নির্দেশিকায় উল্লেখ করা হয়েছে যে, বিমানবন্দর কর্তৃপক্ষের টিকাদান কাউন্টার স্থাপন, পৃথক ওয়েটিং এরিয়া -এর মতো সুবিধাগুলির ব্যবস্থা করা উচিত। কোভিড সুরক্ষা বিধি অনুসরণ করে সহায়তা ডেস্ক, পানীয় জলের ব্যবস্থা, ভেন্টিলেশন ফ্যান ইত্যাদির মতো প্রাথমিক সুবিধা রাখতে হবে। পরিষেবা প্রদানকারী সংস্থার সঙ্গে পর্যালোচনা করে বিমানবন্দর কর্তৃপক্ষ টিকার প্রতিটি ডোজের দাম নির্ধারণ করতে পারে। তবে, সর্বত্র দাম যেন একই থাকে। এই নির্দেশিকায় আরও বলা হয়েছে যে ছোট বিমানবন্দরগুলির জন্য বিমানবন্দর কর্তৃপক্ষ এই টিকাদান প্রক্রিয়া বাড়াতে প্রয়োজনে জেলা/স্থানীয় প্রশাসনের কাছে সরাসরি সাহায্য চাইতে পারে। বিমানবন্দর কর্তৃপক্ষের তৈরি এই সুবিধা কেন্দ্রগুলিতে প্রথমে বিমান চলাচল ক্ষেত্রের যুক্ত কর্মীদের এবং পরে তাদের পরিবারের সদস্যদের টিকা দেওয়ার ব্যবস্থা করা হবে। এই নির্দেশিকায় আরও প্রস্তাব দেওয়া হয়েছে যে এটিসি, বিমান সংস্থাগুলির কর্মী  যাত্রীদের সাহায্যার্থে যুক্ত কর্মীদের অগ্রাধিকার ভিত্তিতে টিকা দেওয়া যেতে পারে। তবে এই টিকা দানের জন্য একজন নোডাল আধিকারিক নিয়োগ করা যেতে পারে। বিমানবন্দর কর্তৃপক্ষের চেয়ারম্যান নিয়মিত ভিত্তিতে এই টিকাদান কর্মসূচির অগ্রগতি নিয়ে পর্যালোচনা বৈঠক করবেন এবং অসামরিক বিমান চলাচল মন্ত্রকের সঙ্গে সমন্বয় বজায় রাখবেন। যদি টিকার উপস্থিতি নিয়ে কোনো সমস্যার সৃষ্টি হয় তাহলে অবশ্যই মন্ত্রক এই বিষয়টি গুরুত্ব সহকারে বিচার করে দেখবে এবং টিকা সরবরাহ সুনিশ্চিত করবে। এই নির্দেশিকা বিষয়ে বিস্তারিত তথ্য জানা যাবে নিম্নলিখিত লিঙ্কে –
https://static.pib.gov.in/WriteReadData/specificdocs/documents/2021/may/doc20215601.pdf
SC/SS/SKD/
(Visitor Counter : 191
ভূ-বিজ্ঞানমন্ত্রক
ঘূর্ণিঝড় “টউটে” আগামী ১৮ ঘণ্টায় আরও শক্তিশালী হয়ে ১৮ই মে বিকেল/সন্ধ্যের সময় উত্তর- উত্তর- পশ্চিম দিকে অগ্রসর হয়ে গুজরাটের পোরবন্দর ও নালিয়ার মধ্যে দিয়ে বয়ে যাবে
নয়াদিল্লী, ১৫ মে, ২০২১
ভারতের জলবায়ু সংক্রান্ত দপ্তরের পূর্বাভাস কেন্দ্র জানিয়েছে ঘূর্ণিঝড় “টউটে” পূর্ব মধ্য ও দক্ষিণ আরব সাগর থেকে ঘণ্টায় ১১ কিলোমিটার গতিবেগে এগিয়ে চলেছে। এরপর এই ঝড় আরও শক্তি সঞ্চয় করে উত্তর-উত্তর পশ্চিম দিকে অগ্রসর হবে। আমিনিদিভির উত্তর-উত্তর পশ্চিম দিকে ১৯০ কিলোমিটার দূরে, গোয়া পানাজির ৩৩০ কিলোমিটার দক্ষিণ-দক্ষিণ পশ্চিম দিকে, গুজরাটের বিরাওয়ালের থেকে ৯৩০ কিলোমিটার দক্ষিণ-দক্ষিণ পূর্ব দিকে এবং পাকিস্তানের করাচির দক্ষিণ-দক্ষিণ পূর্ব দিকে ১০২০ কিলোমিটার দূরে এর কেন্দ্রটি আজ সকালে অবস্থান করেছে। এই ঘূর্ণিঝড় আরও শক্তি সঞ্চয় করবে এবং ধারণা করা হচ্ছে ১৮ই মে বিকেল/সন্ধ্যের দিকে গুজরাটের পোরবন্দর ও নালিয়ার মধ্যবর্তী স্থানে আছড়ে পরবে।
এর ফলে লাক্ষ্মাদ্বীপ, কেরালা, তামিলনাড়ু , কর্ণাটকের মধ্য ও সন্নিহিত পশ্চিমঘাট সংলগ্ন জেলাগুলি, কোঙ্কণ, গোয়া, গুজরাট এবং পশ্চিম রাজস্থানে আগামী ১৮ মে পর্যন্ত মাঝারি থেকে ভারি বৃষ্টিপাতের সম্ভাবনা রয়েছে।
ঘূর্ণিঝড়ের কারণে ঘণ্টায় ৪৫-৫৫ কিলোমিটার বেগে বাতাস প্রবাহিত হবে। পরে এটি গতি সঞ্চয় করে ঘণ্টায় ১৫০-১৬০ কিলোমিটার হতে পারে।
দক্ষিণ পূর্ব আরব সাগরে এর ফলে প্রবল বাতাস বইবে। সমুদ্র উত্তাল থাকায় লাক্ষ্মাদ্বীপ ও মালদ্বীপ সংলগ্ন এলাকা এবং ভারত মহাসাগরের অক্ষ্মীয় এলাকায় সমুদ্র উত্তাল থাকবে। মৎসজীবীদের কেরালা, কর্ণাটক, গোয়া, মহারাষ্ট্র উপকূল সংলগ্ন এলাকা থেকে মাঝ সমুদ্রে মাছ ধরতে যেতে নিষেধ করা হচ্ছে। ঘূর্ণিঝড়ের কারণে যে ক্ষয়ক্ষতি হবে তা মোকাবিলায় প্রশাসন উদ্যোগ নিয়েছে। আমরেলি, রাজকোট ও মরবি অঞ্চলে বেশি ক্ষয়ক্ষতির সম্ভাবনা আছে। এ বিষয়ে আরও জানতে চাইলে নিচের সাইটে ক্লিক করুন।
https://static.pib.gov.in/WriteReadData/specificdocs/documents/2021/may/doc202151511.pdf
(CG/CB /NS
প্রধানমন্ত্রীরদপ্তর
জল সংরক্ষণের বিষয়ে সচেতনতা গড়ে তুলতে প্রধানমন্ত্রীর আহ্বান
নতুন দিল্লি, ১৭ জুন,২০২৩
অরুণাচল প্রদেশের পশ্চিম কামেং জেলায় নেহরু যুব কেন্দ্রের স্বেচ্ছাসেবকরা বৃষ্টির জল ধরে রাখার প্রয়োজনের বিষয়ে জনসচেতনতা গড়ে তুলতে পুতুল নাটিকার আয়োজন করেছে । প্রধানমন্ত্রী শ্রী নরেন্দ্র মোদী তাদের এই উদ্যোগের প্রশংসা করেছেন ।
অরুণাচল প্রদেশের মুখ্যমন্ত্রী শ্রী পেমা খান্ডু-র এক ট্যুইটবার্তার প্রত্যুত্তরে প্রধানমন্ত্রী বলেছেন;
“এই ধরণের উদ্যোগ অত্যন্ত প্রশংসনীয় । বিভিন্ন বিষয়ে মানুষের মধ্যে সচেতনতা গড়ে তুলতে এগুলি ফলপ্রসু হয় । জল সংরক্ষণের বার্তা প্রচারে দেশের মানুষ আরও বেশি করে অংশ নেবেন বলে আমি আশাবাদী ।”
CG/CB/NR
(Visitor Counter : 53
কেন্দ্রীয়মন্ত্রিসভা
কেন্দ্রীয় মন্ত্রিসভা সংবিধান  সংশোধনী নির্দেশনামা, ২০১৯ অনুমোদন করেছে
জম্মু-কাশ্মীরে সরকারি চাকরিতে তপশিলি জাতি এবং উপজাতিদের জন্য পদোন্নতি সংক্রান্ত সুযোগ-সুবিধার জন্যই এই নির্দেশনামা জারি করা হয়েছে
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে জম্মু-কাশ্মীর সরকারের প্রস্তাব অনুসারে সংবিধান  সংশোধনী সংক্রান্ত নির্দেশনামা, ২০১৯ অনুমোদন করা হয়েছে। ১৯৫৪ সালের এই সংক্রান্ত নির্দেশনামাটি নতুন এই সিদ্ধান্তে সংশোধন করতে চাওয়া হয়েছে। এই সংশোধনী সংক্রান্ত বিজ্ঞপ্তি জারি হওয়ার ফলে জম্মু-কাশ্মীরে কর্মরত তপশিলি জাতি / উপজাতি কর্মীদের পদোন্নতি এবং অর্থনৈতিক দিক থেকে দুর্বলতর শ্রেণীর জন্য শিক্ষা ও চাকরি ক্ষেত্রে ১০ শতাংশ আসন সংরক্ষণের সিদ্ধান্ত রূপায়ণ করা সম্ভব হবে। জম্মু-কাশ্মীরে ইতিমধ্যেই বিভিন্ন ক্ষেত্রে সংরক্ষণের যে ব্যবস্থা চালু আছে, নতুন এই সংশোধনীর মাধ্যমে তার অতিরিক্ত হিসাবে এইসব সুযোগ-সুবিধা দেওয়া হবে।
২০১৯-এর জানুয়ারি মাসে ১০৩তম সংবিধান সংশোধনের মাধ্যমে সারা দেশ জুড়ে অর্থনৈতিক দিক থেকে দুর্বলতর শ্রেণীর মানুষের জন্য শিক্ষা এবং চাকরি ক্ষেত্রে যে ১০ শতাংশ সংরক্ষণের সংস্থান করা হয়েছে, জম্মু-কাশ্মীরেও তা কার্যকর করার জন্য এই সংশোধনী আনা হয়েছে। তপশিলি জাতি / উপজাতিদের পদোন্নতি সংক্রান্ত এই সংশোধনীর ফলে অন্যান্যদের মধ্যে গুজ্জর এবং বাকেরওয়াল গোষ্ঠীভুক্তরাও অন্তর্ভুক্ত হবেন। অন্যদিকে, জম্মু-কাশ্মীরের আন্তর্জাতিক সীমানার নিকটবর্তী বসবাসকারীদের জন্য ৩ শতাংশ হারে সংরক্ষণের সুবিধার ক্ষেত্রে প্রকৃত নিয়ন্ত্রণ রেখার ৬ কিলোমিটারের মধ্যে বসবাসকারীদের জন্য পূর্বে প্রদত্ত সুবিধার সমমানের সুবিধা দেওয়া হবে।
CG/PB/DM
(Visitor Counter : 54
প্রধানমন্ত্রীরদপ্তর
বাংলাদেশের বিরোধী নেতৃবৃন্দের সঙ্গে প্রধানমন্ত্রীর সাক্ষাৎ
নয়াদিল্লি, ২৬ মার্চ ২০২১
প্রধানমন্ত্রী শ্রী নরেন্দ্র মোদী তাঁর দু’দিনের বাংলাদেশ সফরে আজ সেদেশের বিভিন্ন বিরোধী দলের নেতৃবৃন্দের সঙ্গে সাক্ষাৎ করেছেন। তিনি উভয় দেশের দ্বিপাক্ষিক সম্পর্কের সঙ্গে জড়িত নানান বিষয় নিয়ে তাঁদের সঙ্গে আলাপ-আলোচনা করেন।
প্রধানমন্ত্রীরদপ্তর
নারী শক্তি বন্দন অধিনিয়মের মাধ্যমে সুসংহত শাসন ব্যবস্থার নতুন যুগের সূচনা : প্রধানমন্ত্রী
নতুন দিল্লি, ২৫ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী কেন্দ্রীয় স্বরাষ্ট্রমন্ত্রী শ্রী অমিত শাহের একটি নিবন্ধের সূত্র ধরে স্বীকার করে নিয়েছেন যে, নারী শক্তি বন্দন অধিনিয়ম নীতি ও আইন প্রণয়নের মাধ্যমে মহিলাদের সামনে থাকা বাধা-বিপত্তি দূর হবে এবং সুসংহত শাসন ব্যবস্থার নতুন যুগের সূচনা হবে।
কেন্দ্রীয় স্বরাষ্ট্রমন্ত্রী শ্রী অমিত শাহের একটি বার্তা এক্স হ্যান্ডেলে শেয়ার করে প্রধানমন্ত্রী বলেন:
“সম্প্রতি পাশ হওয়া নারী শক্তি বন্দন অধিনিয়ম কি ভাবে সুসংহত শাসন ব্যবস্থার নতুন যুগের সূচনা করবে তা বিস্তৃত বর্ণনা করেছেন কেন্দ্রীয় স্বরাষ্ট্রমন্ত্রী শ্রী অমিত শাহ।”
PG/PM/AS
(
দক্ষতাউন্নয়নওশিল্পোদ্যোগমন্ত্রক
কৃষক ও মহিলাদের জন্য দক্ষতা উন্নয়ন কর্মসূচি
নয়াদিল্লি, ২৬ নভেম্বর, ২০১৯
দক্ষতা উন্নয়ন ও শিল্পোদ্যোগ মন্ত্রক ‘দক্ষতা উন্নয়ন কর্মসূচি’র মাধ্যমে সারা দেশের গ্রামীণ ও শহর এলাকায় যুবক-যুবতীদের কর্মসংস্থানের উদ্যোগ নিয়েছে। এজন্য স্বল্পমেয়াদী ও দীর্ঘমেয়াদী প্রশিক্ষণের ব্যবস্থা করা হয়েছে।
২০১৬ - ২০২০ সালের মধ্যে দক্ষতা উন্নয়ন ও শিল্পোদ্যোগ মন্ত্রক দ্বিতীয় দফায় প্রধানমন্ত্রী কৌশল বিকাশ যোজনা চালু করেছে। এই যোজনার মাধ্যমে দেশে যুবক-যুবতী সহ গ্রামীণ এলাকার মহিলা ও কৃষকদের প্রশিক্ষণের ব্যবস্থা করা হয়েছে। স্বল্পমেয়াদী এই প্রশিক্ষণের মাধ্যমে স্কুল/কলেজ ছুট ছাত্রছাত্রী থেকে বেকার যুবক-যুবতীদের কর্মসংস্থানমুখী করে তোলা হচ্ছে। একই সঙ্গে, মহিলা, বিশেষভাবে সক্ষম ব্যক্তি, অনগ্রসর শ্রেণীভুক্ত ব্যক্তিদের প্রশিক্ষণের ব্যবস্থা করা হয়েছে। সেই সঙ্গে, প্রশিক্ষণ-প্রাপ্তরা যাতে কর্মসংস্থানের সু্যোগ পান, তার উদ্যোগও নেওয়া হয়েছে। প্রশিক্ষণের সময়ে যাতায়াত ও থাকা-খাওয়ার খরচেরও সুযোগ-সুবিধা দেওয়া হচ্ছে। চলতি বছরের ১১ই নভেম্বর পর্যন্ত পাওয়া তথ্য অনুযায়ী এই কর্মসূচির আওতায় কৃষি ক্ষেত্রে ৫ লক্ষ ৩৬ হাজার ৪৪২ জন ব্যক্তি প্রশিক্ষণ নিয়েছেন। ২৬ লক্ষ ৭৫ হাজার ৮৫৬ জন মহিলাও প্রশিক্ষণ পেয়েছেন। এর পাশাপাশি, অর্থের বিনিময়ে কৃষি ক্ষেত্রে প্রশিক্ষণ কর্মসূচির আওতায় ১ লক্ষ ১৪ হাজার ৯৬২ জন ব্যক্তি প্রশিক্ষণ নিয়েছেন।
দক্ষতা উন্নয়ন ও শিল্পোদ্যোগ মন্ত্রক ‘হস্তশিল্প প্রশিক্ষণ প্রকল্প’ চালু করেছে। ১৫ হাজার ৬৯৭টি ইন্ডাষ্ট্রিয়াল ট্রেনিং ইন্সটিটিউটে এই কর্মসূচি চলছে।
লোকসভায় এক প্রশ্নের লিখিত জবাবে সোমবার একথা জানিয়েছেন কেন্দ্রীয় দক্ষতা উন্নয়ন ও শিল্পোদ্যোগ মন্ত্রকের প্রতিমন্ত্রী শ্রী আর কে সিং।
CG/SS/SB
(Visitor Counter : 46
প্রতিরক্ষামন্ত্রক
প্রতিরক্ষা উৎপাদন
নয়াদিল্লি, ২৬ জুন, ২০১৯
প্রধানমন্ত্রী সরকারি মালিকানাধীন সংস্থার উন্নতিকল্পে যে কর্মসূচির কথা বলেছেন তার অঙ্গ হিসেবে দেশের প্রতিরক্ষা সরঞ্জাম উৎপাদন কারখানাগুলিকে রপ্তানির মাধ্যমে তাদের বর্ধিত টার্নওভার অর্জনের লক্ষ্যমাত্রা দেওয়া হয়েছে। ২০২২-২৩ বর্ষের মধ্যে রপ্তানির মাধ্যমে এই সব প্রতিরক্ষা সরঞ্জাম উৎপাদন কারখানার ২৫ শতাংশ টার্নওভার অর্জনের কথা বলা হয়েছে বলে প্রতিরক্ষা মন্ত্রী শ্রী রাজনাথ সিং আজ লোকসভায় এক প্রশ্নের জবাবে একথা জানান।
তিনি বলেন, দেশের ৪১টি অর্ডন্যান্স কারখানা এবং ৯টি প্রতিরক্ষা সরঞ্জাম উৎপাদন কারখানায় প্রতি বছর ৫৮ হাজার কোটি টাকার সমতুল উৎপাদন হয়। ২০১৮-১৯ বর্ষে প্রতিরক্ষা উৎপাদনের সরকারি মালিকানাধীন কারখানাগুলি এযাবৎকালের মধ্যে সবচেয়ে বেশি যা প্রায় ৪৫,৭৭৬ কোটি টাকার টার্নওভার অর্জন করেছে বলে মন্ত্রী জানান। দেশের অর্ডন্যান্স ফ্যাক্টরি বোর্ডকে শক্তিশালী করারও উদ্যোগ নেওয়া হয়েছে।
মন্ত্রী বলেন, সরকার দেশে দুটি প্রতিরক্ষা শিল্প করিডর প্রতিষ্ঠা করে অর্থনৈতিক উন্নয়ন ও দেশের প্রতিরক্ষা শিল্পের বৃদ্ধি করার সিদ্ধান্ত নিয়েছে। এর একটি হবে তামিলনাড়ুতে এবং অন্যটি উত্তরপ্রদেশে। প্রতিরক্ষা ও উড়ান ক্ষেত্রে গবেষণা ও উন্নয়নের ওপর জোর দেওয়া হচ্ছে। প্রতিরক্ষা উৎপাদনে দেশজকরণের লক্ষ্যে ‘মিশন রক্ষা জ্ঞান শক্তি’ নামে একটি নতুন ব্যবস্থা চালু করা হয়েছে। প্রতিরক্ষা ক্ষেত্রে দেশি-বিদেশি বিনিয়োগ বাড়াতে নীতি সংশোধন করা হয়েছে। এছাড়া, দেশে উৎপাদিত প্রতিরক্ষা সরঞ্জাম রপ্তানির উদ্যোগও নেওয়া হয়েছে বলে প্রতিরক্ষা মন্ত্রী জানান।
SSS/PB/DM
(Visitor Counter : 102
রেলমন্ত্রক
ট্রেনের ভেতরে জানালার পর্দা, কম্বল ও চাদর দেবার ওপর থেকে নিষেধাজ্ঞা প্রত্যাহার করেছে রেল।অবিলম্বে এই সিদ্ধান্ত কার্যকর হচ্ছে
নয়াদিল্লি, ১০ মার্চ, ২০২২
কোভিড-১৯ এর কারণে মহামারী এবং কোভিড বিধিনিষেধের জেরে ট্রেনে যাত্রীদের জন্য স্ট্যান্ডার্ড অপারেটিং প্রোটোকল  জারি করা হয়।দূরপাল্লার ট্রেনের ভেতরে জানলায় ঝোলানো পর্দা এবং কম্বল ও চাদর দেবার উপর নিষেধাজ্ঞা জারি করা হয়েছিল।
এখন রেল অবিলম্বে দূরপাল্লার ট্রেনের ভেতরে জানলার পর্দা,কম্বল ও চাদর দেবার ওপর থেকে বিধিনিষেধ প্রত্যাহার করার সিদ্ধান্ত নিয়েছে। প্রাক্-কোভিড পর্যায়ে প্রয়োজন অনুযায়ী এটি দেওয়া যেতে পারে।
CG/SS/SB
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুনদিল্লি, ২৭শে মার্চ, ২০২২
দেশ জুড়ে টিকাকরণ অভিযানে এ পর্যন্ত ১৮৩ কোটি ২০ লক্ষ টিকা দেওয়া হয়েছে।
চিকিৎসাধীন সংক্রমিতের সংখ্যা বর্তমানে ১৬ হাজার ১৮৭।
দেশে বর্তমানে করোনায় আক্রান্তের হার মোট আক্রান্তের ০.০৪ শতাংশ।
কোভিড মুক্তের হার বর্তমানে ৯৮.৭৫ শতাংশ।
গত ২৪ ঘণ্টায় সুস্থ হয়েছেন ১ হাজার ৮২৬ জন। এখনও পর্যন্ত সুস্থ হয়ে উঠেছেন ৪ কোটি ২৪ লক্ষ ৮২ হাজার ২৬২ জন।
সারা দেশে গত ২৪ ঘণ্টায় নতুন করে আক্রান্ত ১ হাজার ৪২১ জন।
দৈনিক সংক্রমণের হার ০.২৩ শতাংশ।
সাপ্তাহিক সংক্রমণের হার ০.২৭ শতাংশ।
এখনও পর্যন্ত নমুনা পরীক্ষা হয়েছে ৭৮ কোটি ৬৯ লক্ষ।
গত ২৪ ঘণ্টায় ৬ লক্ষ ২০ হাজার ২৫১টি নমুনা পরীক্ষা হয়েছে।
CG/CB/NS
(
প্রধানমন্ত্রীরদপ্তর
প্রধানমন্ত্রী : কিষাণ ক্রেডিট কার্ড আমাদের কঠোর পরিশ্রমী কৃষকদের জীবনযাত্রাকে সহজ করে তুলেছে
নয়াদিল্লি, ৬ এপ্রিল, ২০২৩
প্রধানমন্ত্রী শ্রী নরেন্দ্র মোদী বলেছেন যে কিষাণ ক্রেডিট কার্ড আমাদের কঠোর পরিশ্রমী কৃষকদের জীবনযাত্রাকে সহজ করে তুলেছে এবং এটিই এর মূল উদ্দেশ্য।
হাতরাস-এর সাংসদ শ্রী রাজীব দিলার-এর কিষাণ ক্রেডিট কার্ডের সুবিধা সংক্রান্ত একটি ট্যুইটের জবাবে প্রধানমন্ত্রী ট্যুইট করে বলেছেন :
“এটা দেখে খুব খুশি হচ্ছি যে কিষাণ ক্রেডিট কার্ড আমাদের পরিশ্রমী অন্নদাতাদের জীবনযাত্রাকে সহজ করে তুলেছে। এটিই এটার মূল উদ্দেশ্যও বটে।”
PG/AP/DM
(
কেন্দ্রীয়মন্ত্রিসভা
কেন্দ্রীয় মন্ত্রিসভায় অসম চুক্তির ৬ নম্বর ধারা রূপায়ণের জন্য উচ্চ পর্যায়ের কমিটি গঠনের সিদ্ধান্ত অনুমোদিত, বোড়ো জনগোষ্ঠীর দীর্ঘদিনের কিছু দাবি-দাওয়াও অনুমোদন করা হয়েছে
নয়াদিল্লি, ০২ জানুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে, অসম চুক্তির ৬ নম্বর ধারা রূপায়ণের জন্য একটি উচ্চ পর্যায়ের কমিটি গঠনের সিদ্ধান্ত অনুমোদন করা হয়েছে। এছাড়া, বোড়ো জনগোষ্ঠীর বেশ কিছু দাবি-দাওয়া পূরণের সিদ্ধান্তও অনুমোদন করা হয়েছে। ১৯৮৫ সালের ১৫ই আগস্ট স্বাক্ষরিত, অসম চুক্তির ৬ নম্বর ধারায় অসমীয়াদের সামাজিক, সাংস্কৃতিক, ভাষাগত এবং ঐতিহ্যগত পরিচিতিকে সুরক্ষিত রাখা এবং তুলে ধরার কথা বলা হয়েছে। কিন্তু চুক্তিটি স্বাক্ষরিত হওয়ার ৩৫ বছর পরও এই গুরুত্বপূর্ণ ৬ নম্বগর ধারাটি পরিপূর্ণভাবে রূপায়ণের ব্যবস্থা হয়নি বলে মনে করা হচ্ছে। এরই প্রেক্ষিতে মন্ত্রিসভা এই উচ্চ পর্যায়ের কমিটি গঠনের সিদ্ধান্ত অনুমোদন করেছে। এই কমিটি ৬ নম্বর ধারা রূপায়ণের লক্ষ্যে সাংবিধানিক, আইনগত এবং প্রশাসনিক রক্ষা কবচের সুপারিশ করবে। সংশ্লিষ্ট সকল পক্ষের সঙ্গে আলোচনা করে অসমীয়াদের জন্য বিধানসভা এবং স্থানীয় স্বায়ত্ত্বশাসিত সংস্থায় আসন সংরক্ষণের প্রয়োজনীয়তা নিয়ে সুপারিশ করবে। এছাড়া, অসমীয়া ও রাজ্যের নিজস্ব দেশজ ভাষাগুলি সুরক্ষিত রাখা, সরকারি চাকরিতে সংরক্ষণ এবং অসমীয়া ভাষা ও সংস্কৃতিকে সুরক্ষিত রাখা ও উন্নয়নের জন্য এই কমিটি উপযুক্ত সুপারিশ করবে। কমিটির কাজের পরিধি সহ অন্যান্য বিষয়ে কেন্দ্রীয় স্বরাষ্ট্র মন্ত্রকের পক্ষ থেকে পরে জানানো হবে।
২০০৩ সালে সংবিধানের ষষ্ঠ তপশিলের অধীনে বোড়ো ল্যান্ড টেরিটোরিয়্যাল কাউন্সিল স্থাপনের জন্য যে চুক্তি হয়েছিল, তার বকেয়া কিছু বিষয় নিয়ে বিভিন্ন মহল থেকে দাবি জানানো হচ্ছিল। এরই প্রেক্ষিতে কেন্দ্রীয় মন্ত্রিসভা একটি বোড়ো সংগ্রহালয় তথা ভাষা – সংস্কৃতি কেন্দ্র স্থাপন, কোকরাঝাড়ে আকাশবাণী ও দূরদর্শন কেন্দ্রের আধুনিকীকরণ, একটি সুপারফাস্ট ট্রেন চালু সহ বেশ কিছু দাবি-দাওয়া মেনে নেওয়া হয়েছে।
CG/PB/SB
(Visitor Counter : 142
অর্থমন্ত্রক
২০১৯-২০ আর্থিক সমীক্ষার বিষয় – সক্ষম বাজার, বাণিজ্য অভিমুখ নীতিতে উৎসাহদান এবং অর্থনীতিতে আস্হা বৃদ্ধি
নয়াদিল্লি, ৩১ জানুয়ারি, ২০২০
‘সবকা সাথ সবকা বিকাশ’-এর দৃষ্টিভঙ্গি নিয়ে প্রধানমন্ত্রী শ্রী নরেন্দ্র মোদী ২০১৯এ তাঁর স্বাধীনতা দিবসের ভাষণে সম্পদ তৈরি হলে সম্পদ বিতরণের ওপর জোর দেন। সংসদে আজ কেন্দ্রীয় অর্থ এবং কর্পোরেট বিষয়ক মন্ত্রী শ্রী নির্মলা সীতারামন ২০১৯-২০র অর্থনৈতিক সমীক্ষা পেশ করে নীতিকাঠামো তৈরির প্রয়াসের মাধ্যমে ভারতের সম্পদ সৃষ্টি ও অর্থনীতির উন্নতি সাধনের বিষয়টি তুলে ধরেন।
শক্তিশালী বাজার, বাণিজ্য অভিমুখী নীতিতে উৎসাহদান এবং অর্থনীতিতে বিশ্বাস বৃদ্ধির বিষয়টি এই সমীক্ষার মধ্যে দিয়ে আবর্তিত হয়েছে। আশা করা যাচ্ছে এতে সামঞ্জ্যপূর্ণ অবদান বজায় থাকবে এবং অর্থনৈতিক চিন্তাভাবনা, নীতি নির্ধারণ ও বাজার অর্থনীতির সুফল সম্পর্কে দ্বিধা দুর হবে।
সম্পদ সৃষ্টিতে ভারতের সমৃদ্ধশালী ঐতিহ্য
এই সমীক্ষা কৌটিলের ‘অর্থশাস্ত্র’, থিরুভাল্লুভারের ‘থিরুকুরাল’ এর মতো প্রাচীন গ্রন্হ এবং অ্যাডাম স্মিথের ‘অ্যান ইনকোয়্যারি ইনটু দ্যা নেচার অ্যান্ড কজেজ অফ দি ওয়েল্থ অফ নেশন’-এর মতো আধুনিক অর্থনৈতিক বিষয়ে সাহায্য নেওয়া হয়েছে। এই সমীক্ষাতে ’নৈতিক সম্পদ সৃষ্টি’র মতো বিষয়ে গুরুত্ব আরোপ করা হয়েছে এবং ২০২৫ সালের মধ্যে ভারতের অর্থনীতিতে ৫ লক্ষ কোটি ডলারে পৌঁছানোর ওপর জোর দেওয়া হয়েছে।
বাজারে অদৃশ্য হাত
এই সমীক্ষার মাধ্যমে সম্পদ সৃষ্টির জন্য এবং বিনিয়োগ বৃদ্ধি করে অর্থনৈতিক কর্মকান্ডে গতি আনার প্রয়াস চালানো হয়েছে। সমীক্ষায় দেখানো হয়েছে, বাজারে অদৃশ্য হাত বিশ্বাসের হাতকে অতীত থেকেই সমর্থন যুগিয়েছে। এই সমীক্ষায় সম্পদ সৃষ্টির ধারণা তৈরিতে ভারতে ঐতিহ্যকে কাজে লাগানো হয়েছে।
অতিরিক্ত সম্পদ সৃষ্টির প্রয়াস
অতিরিক্ত সম্পদ সৃষ্টির প্রয়াসে এই সমীক্ষায় যেসব বিষয়গুলি তুলে ধরা হয়েছে সেগুলি হল- শিল্পোদ্যোগ ব্যবস্হাপনাকে তৃণমূল স্তরে পৌঁছে দেওয়ার, বণিজ্যমুখী নীতিকে উৎসাহদান, বাজারে সরকারি হস্তক্ষেপ সংক্রান্ত নীতির দূরীকরণ, বৃহৎ কর্মসংস্হান বৃদ্ধির লক্ষ্যে অ্যাসেম্বেল ইন ইন্ডিয়াকে মেক এন ইন্ডিয়ার মতো বিষয়গুলিতে জোর দেওয়া হয়েছে।
থালিনমিক্স
প্রত্যেক ভারতবাসী প্রতিদিন যাতে এক থালা খাবার কিনতে পারেন সেই সাধারণ মানুষের মতো দেশের অর্থনীতিকে গড়ে তোলার প্রয়াস এই সমীক্ষার মাধ্যমে করা হয়েছে।
CG/SS /NS
(Visitor Counter : 77
ভূ-বিজ্ঞানমন্ত্রক
দেশে আজ তাপপ্রবাহের সম্ভাবনা নেই
পূর্ব উত্তরপ্রদেশের নউগঙ্গ-এ গতকাল সর্বোচ্চ তাপমাত্রা রেকর্ড হয় ৪২.৮ ডিগ্রি সেলসিয়াস
নতুন দিল্লি, ১৫ এপ্রিল, ২০২১
ভারতীয় আবহাওয়া দপ্তরের জাতীয় আবহাওয়া পূর্বাভাস কেন্দ্রের তথ্য অনুযায়ী গতকাল সৌরাষ্ট্র ও কচ্ছ সহ হরিয়ানার কিছু কিছু এলাকায় তাপপ্রবাহ লক্ষ্য করা গেছে। পূর্ব উত্তরপ্রদেশের অধিকাংশ জায়গায় হরিয়ানা, চণ্ডীগড় ও দিল্লি, এমনকি গাঙ্গেয় পশ্চিমবঙ্গ ও পশ্চিম রাজস্থানের কিছু কিছু এলাকায় সর্বোচ্চ তাপমাত্রা ৪০ ডিগ্রি সেলসিয়াসের বেশি রেকর্ড করা হয়। অন্যদিকে, উত্তরাখণ্ডের কিছু কিছু এলাকায় সর্বনিম্ন তাপমাত্রা স্বাভাবিকের ৩.১ ডিগ্রি সেলসিয়াস থেকে ৫ ডিগ্রি সেলসিয়াস বেশি ছিল। গাঙ্গেয় পশ্চিমবঙ্গেও সর্বনিম্ন তাপমাত্রা স্বাভাবিকের তুলনায় ৫ ডিগ্রি সেলসিয়াস পর্যন্ত বেশি রেকর্ড করা হয়েছে। দেশে গতকাল উষ্ণতম জায়গা ছিল পূর্ব উত্তরপ্রদেশের নউগঙ্গ। এখানে সর্বোচ্চ তাপমাত্রা ৪২.৮ ডিগ্রি সেলসিয়াস রেকর্ড করা হয়।
সুনির্দিষ্ট অঞ্চল ভিত্তিক পূর্বাভাস ও আগাম সতর্কতার জন্য ‘মৌসম এক’ ডাউনলোড করা যেতে পারে। কৃষি পূর্বাভাসের জন্য ‘মেঘদূত’ অ্যাপ ডাউনলোড করুন।
CG/BD/AS/
(Visitor Counter : 102
প্রতিরক্ষামন্ত্রক
নৌবাহিনীর প্রশিক্ষণ স্কোয়াড্রনের কয়েকটি জাহাজের সেশেলসের পোর্ট ভিক্টোরিয়া সফর
নয়াদিল্লি, ১০ এপ্রিল, ২০১৯
নৌবাহিনীর ফার্স্ট ট্রেনিং স্কোয়াড্রনের জাহাজ আইএনএস তরঙ্গিনী, আইএনএস শার্দুল এবং আইসিজিএস সারথি গত ৬ই এপ্রিল শনিবার সেশেলসের পোর্ট ভিক্টোরিয়া পৌঁছায়। তরঙ্গিনী জাহাজটি কোচি থেকে সফর শুরু করলেও, অন্য তিনটি জাহাজ মোজাম্বিকে ঘূর্ণিঝড় ইডাই দ্বারা বিপর্যস্ত স্হানগুলিতে মানবিক সহায়তা ও বিপর্যয় ত্রাণ অভিযান- অপারেশন সহায়তা-য় অংশ গ্রহণের পর মোজাম্বিকের পোর্ট বেইরা থেকে সেশেলসের উদ্দেশে যাত্রা শুরু করে। সফররত জাহাজগুলিকে নৌবাহিনীর আধিকারিক কমান্ডার বরুন পানিকর ও তাঁর দল উষ্ণ অভ্যর্থনা জ্ঞাপন করেন।
পরের দিন  জাহাজগুলিতে সেশেলসের হাই কমিশনের কর্মীরা একটি যোগাসনের শিবিরের আয়োজন করেন। তারপর সেদিনই প্রশিক্ষণরত আধিকারিকদের মোর্ন ব্লাঁ ও ট্রয়েজ ফেরেজ গিরিপথে ট্রেকে নিয়ে যাওয়া হয়। পোর্ট ভিক্টোরিয়ায় থাকাকালীন প্রতিদিনই ভারতীয় নৌবাহিনীর জাহাজগুলিতে সেশেলস মেরিটাইম অ্যাকাডেমি ডেক ক্যাডেট সহ অন্যান্য দর্শনার্থীদের প্রবেশের অনুমতি দেওয়া হয়।
৮ তারিখে প্রশিক্ষণ স্কোয়াড্রনের উচ্চপদস্হ আধিকারিক ক্যাপ্টেন বরুণ সিং-এর নেতৃত্বে প্রশিক্ষার্থীরা ভারতের হাই কমিশনার ডঃ অসাফ সৈইদ সহ সেশেলস সরকারের বহু উচ্চপদস্হ আধিকারিকদের সঙ্গে দেখা করেন। আলাপচারিতার সময় বিশিষ্ট ব্যক্তিরা সম্প্রতি মোজাম্বিকে দুর্বিপাকের সময় ভারতীয় নৌবাহিনীর আপৎকালীন ত্রাণ অভিযানের প্রশংসা করেন। এছাড়া নৌবাহিনীর প্রশিক্ষার্থীরা সেশেলস মেরিটাইম অ্যাকাডেমি, সেশেলসের উপকূলরক্ষীদের শিবির ও বোটানিকাল গার্ডেন দর্শন করেন। এছাড়া সেশেলসের উপকূলরক্ষী বাহিনীর নাবিরকরা আইএনএস শার্দুল-এ অগ্নি বিপর্যয়ের মোকাবিলা ও নিয়ন্ত্রণ সংক্রান্ত প্রশিক্ষণ প্রদান করেন। সেইদিন সন্ধ্যায় আইএনএস সুজাতা ও আইসিজিএস সারথী জাহাজগুলিতে আয়োজিত একটি অনুষ্ঠানে ভারতের হাই কমিশনার সহ দেশের ও বিদেশের বহু বিশিষ্ট ব্যক্তিরা উপস্হিত হন। সেশেলসের রাষ্ট্রদূত ব্যারি ফৌর তাঁর বক্তব্যে ভারত ও সেশেলসের দ্বিপাক্ষিক সুসম্পর্কের কথা বলেন। সেশেলসকে ২০১৮ সালে দ্বিতীয় ডর্নিয়ার উপহার দেওয়ার জন্য তিনি ভারতের কেন্দ্রীয় সরকারের প্রশংসা করেন।
আজ, অর্থাৎ, ১০ এপ্রিল ফার্স্ট ট্রেনিং স্কোয়াড্রনের কোচির উদ্দেশে রওনা দিয়েছে। এই বিশেষ কর্মসূচিটিতে জাহাজগুলি প্রথমে মরিশাসের পোর্ট লুইস গিয়েছিল এবং তারপর মোজাম্বিকের পোর্ট বেইরাতে ঘূর্ণিঝড় ইডাই-এর ফলে ঘটিত বিপর্যয়ের ত্রাণ অভিযানে জাহাজগুলিকে পাঠানো হয়।
CG/SC/NS
(Visitor Counter : 101
আইনওবিচারমন্ত্রক
টাটা এডুকেশন অ্যান্ড ডেভলপমেন্ট ট্রাস্টকে ২২০ কোটি টাকা ছাড়ের সিদ্ধান্ত আইটিএটি'র
নতুন দিল্লি, ২৫ জুলাই, ২০২০
টাটা শিক্ষা ও উন্নয়ন ট্রাস্টকে শুক্রবার  একটা বড়সর স্বস্তি দিল আয়কর আপিল ট্রাইব্যুনাল  বেঞ্চ। ট্রাস্টের পক্ষ থেকে আয়কর কমিশনারএর বিরুদ্ধে ট্রাইব্যুনালে আবেদনে জানানো হয়েছিল যে, আয়কর বিভাগ তাদের কাছ থেকে ২২০ কোটি টাকারও বেশি অর্থ দাবি করেছে। গতকাল আইটিএটি'র সভাপতি বিচারপতি পিপি ভট্টকে নিয়ে গঠিত বেঞ্চ ট্রাস্টের পক্ষে রায় দিয়েছে। কোনও ন্যূনতম অর্থপ্রদান ছাড়াই এই মামলায় স্থগিতাদেশ জারি করেছে আইটিএটি।
২০১১-১২ এবং ২০১২-১৩ সালে মার্কিন যুক্তরাষ্ট্রে কর্নেল বিশ্ববিদ্যালয়ে ভারতীয় শিক্ষার্থীদের বৃত্তি প্রদান এবং 'টাটা হল' নামে একটি কার্যনির্বাহী ভবন নির্মাণে হার্ভার্ড বিজনেস স্কুলকে দেওয়া আর্থিক সহায়তার জন্য একটি তহবিল গঠন করে অর্থ ব্যয় করা হয়েছিল। এ জন্য ২০১১-১২ আর্থ বর্ষে ১৯৭.৭৯ কোটি এবং ২০১২-১৩ অর্থবছরে ২৫.৩৭ কোটি টাকা অনুদান দিয়ে ছিল টাটা শিক্ষা ও উন্নয়ন ট্রাস্ট।
কিন্তু বিতর্ক দানা বাঁধে যখন, ২০১৮ সালে লোকসভার পাবলিক অ্যাকাউন্টস কমিটি  বিষয়টি উত্থাপন করে তদন্ত করার প্রয়োজনীয়তার পরামর্শ দেয়। কারণ পিএসি মনে করেছিল যে, প্রত্যক্ষ কর সংস্থার দেওয়া অব্যাহতি আয়কর আইন লঙ্ঘন করেছে ট্রাস্ট। তার পরই এই মামলা গড়ায় আয়কর আপিল ট্রাইব্যুনাল  বেঞ্চে। শেষ পর্যন্ত এই মামলাটির নিষ্পত্তি করে শুক্রবার আয়কর আপিল ট্রাইব্যুনাল  জানিয়েছে ট্রাস্টের বিরুদ্ধে যে অভিযোগ আনা হয়েছে তা অর্থহীন, অপ্রয়োজনীয়। কর প্রশাসনের সকল স্তরে ন্যায় ও ন্যায্য পন্থা অবলম্বন করে করপ্রদান-বান্ধব পরিবেশ তৈরির চেষ্টা করা উচিত বলেও জানিয়েছে আইটিএটি।
আপিল ট্রাইব্যুনালের বিস্তারিত সিদ্ধান্তটি -
https://static.pib.gov.in/WriteReadData/userfiles/TEDT%20-%20ITAT%20Order.pdf এই লিঙ্কটিতে ক্লিক করে পড়া যাবে।
(CG/SS
শ্রমওকর্মসংস্থানমন্ত্রক
বেকার যুবক-যুবতীদের জীবনধারনে ভাতার জন্য নাম নথিভুক্তকরণ
নতুন দিল্লি, ১০ ফেব্রুয়ারি, ২০২২
এমপ্লয়ইজ স্টেট ইন্স্যুরেন্স কর্পোরেশন  বা কর্মচারী রাজ্য বীমা নিগমের মাধ্যমে বাস্তবায়িত অটল বিমিত ব্যক্তি কল্যাণ যোজনা  এর আওতায় যোগ্যতার শর্তসাপেক্ষে চাকরি হারানো বীমাকৃত কর্মীদের বেকারত্বের সুবিধা প্রদান করা হয় । এবিভিকেওয়াই-এর আওতায় বেকারত্বের সুবিধাগুলি গড় দৈনিক আয়ের ২৫ শতাংশ থেকে বাড়িয়ে ৫০ শতাংশ করা হয়েছে । কোভিড ১৯-এর কারণে যারা চাকরি হারিয়েছেন, সেইসব বীমাকৃত কর্মীদের জন্য যোগ্যতার শর্ত মকুব করা হয়েছে । এই প্রকল্পটি ২০১৮ সালের পয়লা জুলাই থেকে কার্যকর হয়েছে । পরবর্তী সময়ে ২০২০ সালের পয়লা জুলাই থেকে ২০২১ সালের ৩০-শে জুন এবং ২০২১ সালের পয়লা জুলাই থেকে ২০২২ সালের ৩০-শে জুন পর্যন্ত দুবার মেয়াদ বাড়ানো হয়েছে ।
চলতি বছরের ৭-ই ফেব্রুয়ারি পর্যন্ত এই প্রকল্পের আওতায় পশ্চিমবঙ্গ থেকে ১,৩৩০-টি আবেদন জানানো হয় । এরমধ্যে ৯৩৫টি আবেদন অনুমোদিত হয়েছে । এরজন্য ১ কোটি ৩০ লক্ষ ২৬ হাজার ২৪২ টাকা মঞ্জুর করা হয়েছে ।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় শ্রম ও কর্মসংস্থান দফতরের প্রতিমন্ত্রী শ্রী রামেশ্বর তেলি ।
CG/SS/RAB
(Visitor Counter : 76
প্রধানমন্ত্রীরদপ্তর
সিআরপিএফ কর্মীদের বৃক্ষরোপণ অভিযানের প্রশংসা প্রধানমন্ত্রীর
নয়াদিল্লি, ২৯ অক্টোবর ২০২২
প্রধানমন্ত্রী শ্রী নরেন্দ্র মোদী সিআরপিএফ জওয়ানদের বৃক্ষরোপণ অভিযানের প্রশংসা করেছেন। বিশ্বনাথ ধাম এবং জ্ঞানব্যাপীতে নিরাপত্তার কাজে মোতায়েন সিআরপিএফ বাহিনী ৭৫ হাজার বৃক্ষরোপণ করেছে। শ্রী মোদী তাঁদের এই উদ্যোগকে সারা দেশের কাছে এক দৃষ্টান্ত বলে বর্ণনা করেন।
এক ট্যুইট বার্তায় তিনি বলেছেন :
“সিআরপিএফ জওয়ানদের এই উদ্যোগ প্রত্যেককে অনুপ্রেরণা দেবে। নিরাপত্তার কাজে মোতায়েন থেকে পরিবেশ সংরক্ষণে তাঁদের এই উদ্যোগ দেশের কাছে এক দৃষ্টান্ত। @crpfindia”
PG/AB/DM/
(
পরমাণুশক্তিদপ্তর
পারমাণবিক কেন্দ্রগুলিতে সাইবার নিরাপত্তা লঙ্ঘন
নয়াদিল্লি, ২৩ মার্চ, ২০২২
ভারতীয় পারমাণবিক প্রতিষ্ঠানগুলিতে গৃহীত নিরাপত্তা ব্যবস্থার পরিকল্পনা, তার মানোন্নয়ন ও পরিচালনার জন্য কঠোর নিয়মাবলী তৈরি করা হয়েছে। নিজেদের তৈরি হার্ডওয়্যার ও সফটওয়্যার ব্যবহার করে সুরক্ষা ও নিরাপত্তা ব্যবস্থা প্রণয়ন ও তার মানোন্নয়ন করা হয়। এমনকি, এই সুরক্ষা ও নিরাপত্তা ব্যবস্থার বৈধতা যাচাই ও কার্যকরিতাও নিয়ন্ত্রণ করা হয়। এর ফলে, সাইবার নিরাপত্তা ও বিপদ মোকাবিলা ব্যবস্থা অনেক বেশি সুরক্ষিত হয়। পারমাণবিক শক্তি কেন্দ্রগুলির গুরুত্বপূর্ণ পরিকাঠামো ব্যবস্থা ইন্টারনেট সংযোগ থেকে সম্পূর্ণ বিচ্ছিন্ন। এ ধরনের পরিকাঠামো ব্যবস্থার ব্যবহার ও তার পরিচালনা স্বীকৃত কয়েকজন কর্মীর মধ্যেই সীমাবদ্ধ। তাই, এই ব্যবস্থা এবং এর সঙ্গে যুক্ত প্রত্যেকের উপর তীক্ষ্ণ নজরদারি করা হয়। সাইবার নিরাপত্তা/তথ্য নিরাপত্তা অটুট রাখার জন্য আণবিক শক্তি দপ্তরের অধীনে কম্প্যুটার অ্যান্ড ইনফরমেশন সিকিউরিটি অ্যাডভাইজারি গ্রুপ এবং টাস্কফোর্স ফর ইন্সট্রুমেন্টেশন অ্যান্ড কন্ট্রোল সিকিউরিটির মতো বিশেষজ্ঞ গোষ্ঠী রয়েছে। এছাড়াও, নিয়মিতভাবে সাইবার নিরাপত্তা ব্যবস্থা খতিয়ে দেখা হয়। পারমাণবিক শক্তি কেন্দ্রগুলিতে তথ্য নিরাপত্তা ব্যবস্থাকে আরও শক্তিশালী করতে একাধিক ব্যবস্থা গ্রহণ করা হয়েছে। এর মধ্যে রয়েছে – ওয়েবসাইট ও আইটি ব্লক, রিমুভেবল মিডিয়া রেস্ট্রিকশন, অ্যাডমিনিস্ট্রেটিভ ইন্ট্রানেট কানেক্টিভিটি ইত্যাদি। পারমাণবিক কেন্দ্রগুলিতে ব্যবহৃত সমস্ত কম্প্যুটার আণবিক শক্তি নিয়ন্ত্রণ পর্ষদের তৈরি মানক ও নীতি-নির্দেশিকা মেনে ব্যবহার করা হয়।
লোকসভায় আজ এক লিখিত জবাবে একথা জানান আণবিক শক্তি দপ্তরের প্রতিমন্ত্রী ডাঃ জিতেন্দ্র সিং।
CG/BD/SB
(Visitor Counter : 71